Baskara Mahendra

Baskara Mahendra Putra (lahèr tangghâl 1 Jânuwari 1993) èngghi panèka sorang palakon sareng moḍèl ḍâri bhângsa Inḍonèsia.

 Kaoḍi'ân awwâlna 
Baskara lulus ḍâri Sakola Tèngghi Manajemèn PPM kalabân gellar manajemèn. Samasa akuliah, Baskara aktif noro' organisasi Badan Eksekutif Mahasiswa.

 Karèr 
Sabelluna akarèr è ḍunia hiburân, Basakara tamaso' karyawan è sèttong kantor. Ta' abit saamponna ka'rowa, salèrana ambu ḍâri kalakoânna tor agabung kalabân Persona Management. Ḍâri ka'ḍissa, salèrana akarèr è ḍunia hiburân. Awwâlna, salèrana terro ajhâlânè ḍuwâ' biḍang kasebbhut abhereng kalabân dhâddhi karyawan kantor jhughân, namong bhârâng kasebbhut ta' bisa èlakonè.

È taon 2016, Baskara dhâddhi finalis ḍâri lomba Abang None Jakarta. Salèrana èpèlè kaangghuy abâkkèlè kotta Jakarta Lao'.

È taon 2017, Baskara amolaè karèr aktingna kalabân alakon dhâddhi Jody è filem panḍe' Cita sareng Cinta. Filem panḍe' kasebbhut tayang è YouTube kaghungna Tokopedia. Saampona ka'rowa, salèrana amaèn è video klip laghuna Malow & D'Essentials sè ajuḍul "Ḍâ'kamma Kaulâ Onèng". È taon sè sami, Baskara jhughân alakon dhâddhi Rama è filem My Generation.

È taon 2018, Baskara alakon dhâddhi Adu è film Lèma'. Filem kasebbhut nyaretaaghi tentang artèna Pancasila. Pas, è taon sè sami salèrana jhughân amaèn è pan-saponapan sèrial web, akadhi Pasa'an Ḍibuḍina sareng Oreng Ka'rowa Kabbhi sè Maoḍi' Mèmpè.

È taon 2019, Baskara amaèn è filem The Way I Love You kalabân alakon dhâddhi Rasya. Pas salèrana jhughân amaèn è filem Bèbas sè sami kalabân filem Korèa Lao', Sunny. Kalabân lakon dhâddhi Jojo è filem kasebbhut, Baskara Mahendra narèma penghargaan Aktor Pendukung Pèlèan Tempo. Salèrana jhughân amaèn è pan-saponapan sèrial web è taon 2019, akadhi Lampetna Bârna: Carèta Tentang Perubahan sareng Assalamualaikum Calon Imam.

È taon 2020, Baskara Mahendra alakon dhâddhi Danny è sèrial Gossip Girl Inḍonèsia sè tamaso' kala'an ḍâri serial tèlèvisi Amèrika Serikat, Gossip Girl. Baskara jhughân alakon dhâddhi Budi è ḍâlem filem Sabelluna Iblis Ngonè'è Ayât 2 sè ètayangaghi è tangghâl 27 Pèbruwari 2020. Filem kasebbhut ngaollè 81.191 orèng sè nèngghu è arè lu-ghâlluna bâḍâ.

Baskara abisnis dhâ'ârân sè èparèngè nyama Wings It.

 Sombher